Nápisy na bronzoch

Nápisy na bronzoch (, ) sú záznamy čínskeho písma na rôznych bronzových artefaktoch z obdobia dynastií Šang a Čou. Spolu sa našlo asi 12 tisíc nádob a zvonov s nápismi, ktoré obsahujú približne 4 tisíc rôznych znakov.Wilkinson, E. P.: Chinese History: A Manual. Cambridge: Harvard University Press, 2000. Strana 428-9. 

Najstaršie dochované nápisy siahajú do obdobia dynastie Šang. Tieto záznamy sú krátke a stručné, obsahovali len dátum a venovanie. Za dynastie Čou nastal rozvoj a skvalitnenie výroby bronzu, čo umožnilo vytvárať dlhšie zápisy. Spravidla sa zapisovali dôležité udalosti, bronzové nádoby a zvony teda fungovali ako dokumenty. Politicko-právny obsah má aj najznámejší nápis na zvone, tzv. Mao-kung ding, ktorý obsahuje rituálnu chválu istých panovníkov.Shaughnessy, E. L.: Sources of Western Zhou history: inscribed bronze vessels. Berkeley: University of California Press, 1991. Strana 75. 

S úpadkom používania bronzu sa prestali vyhotovovať nápisy na bronzoch, posledné známe sú z obdobia bojujúcich štátov. Úcta k bronzom však pretrvala až dodnes. Už počas dynastie Chan sa nález bronzovej nádoby s nápisom považoval za šťastnú udalosť, v dvadsiatom storočí sa výskumom bronzov zaoberali významní čínski učenci ako Wang Kuo-wej alebo Kuo Mo-žo. Prispeli k tomu najmä systematické archeologické nálezy hudobných zvonov v provincii Šen-si.John. H. Lienaard: Ancient Chinese Bells 

 Referencie 

 Externé odkazy 
 Boltz, William G.: Early Chinese Writings. World Archeology 3/1986, str. 420-436 

Kategória:Literatúra v čínskom jazyku
Kategória:Dejiny Číny
Kategória:Bronz